પતિ દિલસુખે જાણે કંઈ જ બન્યું ના હોય એવો નિર્લેપ ભાવ ભરતાં કહ્યું : “અરે ! અનિતા, આપણે સજા કરી શકીએ એટલા અધિકારી નથી કે નથી નિર્ણય કરી શકીએ એટલા પાવરધા. આપણે તો બસ પુનરાવર્તન કરી શકીએ, હા – માત્ર પુનરાવર્તન.” “હું સમજી નહીં.” તમે પ્રશ્નાર્થ બની જઈ પૂછ્યું : “એટલે?…” “હા અનિતા, તારા જીવનમાં બધું જ પુનરાવર્તન થયું છે. એક પતિ વિશ્વાસ અને બીજો હું દિલસુખ, લગ્નજીવનનું પુનરાવર્તન. ત્યાં પણ તું મા બનવા માટે અસમર્થ હતી. આજે પણ એ જ. ત્યાં પણ તારા માથે ઝળૂંબી રહેલી ત્રણ વિકટ સમસ્યાઓ અને આજે પણ સમસ્યાઓ તો એ જ રહેવાની, પુનરવર્તન તો એ જ થયું.” તમે દયામણા ચહેરે સીસકતા સૂરે પતિ દિલસુખ સામે જોઈ નીચી નજરે પૂછ્યું :